EkBass/fiwiki-20250220-pages-articles huggingface dataset:
Sveitsin Grand Prix

Sveitsin Grand Prix oli Sveitsissä ajettu autokilpailu, joka viimeisimpinä vuosinaan kuului Formula 1 -luokan MM-sarjaan. Ensimmäisen kerran kilpailu järjestettiin vuonna 1934 Bremgarten -nimisellä radalla. Vuosina 1935–1939 se kuului EM-sarjaan. Formula 1 -sarjan osakilpailuita Bremgartenissa järjestettiin sarjan alusta asti aina kauteen 1954 saakka, kunnes moottoriurheilu kiellettiin Sveitsissä kokonaan vuonna 1955 Le Mansin 24 tunnin ajossa yli 80 ihmisen kuolemaan johtaneen onnettomuuden seurauksena. Kaudella 1982 ajettiin Sveitsin Grand Prix, mutta se ajettiin Ranskan Dijonissa Dijon-Prenoisin moottoriradalla. == Voittajat == Punataustaiset kilpailut eivät kuuluneet Formula 1:n MM-sarjaan. Kausi Kuljettaja Valmistaja Rata Raportti 1934 Hans Stuck Auto Union Bremgarten Raportti 1935 Rudolf Caracciola Mercedes-Benz Bremgarten Raportti 1936 Bernd Rosemeyer Auto Union Bremgarten Raportti 1937 Rudolf Caracciola Mercedes-Benz Bremgarten Raportti 1938 Rudolf Caracciola Mercedes-Benz Bremgarten Raportti 1939 Hermann Lang Mercedes-Benz Bremgarten Raportti 1947 Jean-Pierre Wimille Alfa Romeo Bremgarten Raportti 1948 Carlo Felice Trossi Alfa Romeo Bremgarten Raportti 1949 Alberto Ascari Ferrari Bremgarten Raportti 1950 Giuseppe Farina Alfa Romeo Bremgarten Raportti 1951 Juan Manuel Fangio Alfa Romeo Bremgarten Raportti 1952 Piero Taruffi Ferrari Bremgarten Raportti 1953 Alberto Ascari Ferrari Bremgarten Raportti 1954 Juan Manuel Fangio Mercedes Bremgarten Raportti 1975 Clay Regazzoni Ferrari Dijon-Prenois Raportti 1982 Keke Rosberg Williams-Ford Dijon-Prenois Raportti ==Lähteet==
Nollahypoteesi

Luonnontieteisiin kuuluu hypoteesien muodostaminen. Hypoteesit ovat aina falsifioitavissa eli kokeelliset tiedot voivat osoittaa hypoteesin vääräksi. Nollahypoteesi vastaa tavallisesti tyypillistä, odotettavissa olevaa tulosta; esimerkiksi ettei kahden mitatun ilmiön välillä ole yhteyttä tai että tietty hoito on tehotonta. Termin esitti ensimmäisenä englantilainen geneetikko ja tilastotieteilijä Ronald Fisher.OED quote: 1935 R. A. Fisher, Design Experience ii. 19, "We may speak of this hypothesis as the ‘null hypothesis’, and it should be noted that the null hypothesis is never proved or established, but is possibly disproved, in the course of experimentation." Tyypillisesti nollahypoteesin yhteydessä käytetään toista, vaihtoehtoista hypoteesia, jossa oletetaan yhteys ilmiöiden välillä. Jerzy Neyman ja Egon Pearson ovat formalisoineet vaihtoehtohypoteesin käsitteen. Sen ei tarvitse olla nollahypoteesin looginen negaatio, mutta se ennustaa kokeen tuloksen, jos vaihtoehtohypoteesi on paikkansapitävä. On tärkeää ymmärtää, että nollahypoteesia ei voida koskaan todistaa. Kokeellisen datan perusteella nollahypoteesi voidaan vain falsifioida tai jättää falsifioimatta. Jos esimerkiksi kahden ryhmän (esimerkiksi hoitoa saaneiden ja hoitamattomien) vertailu ei paljasta tilastollisesti merkitsevää eroa ryhmien välillä, eroa saattaa silti todellisuudessa olla. Tällaisessa tilanteessa voidaan ainoastaan sanoa, ettei aineisto tarjoa evidenssiä nollahypoteesin hylkäämiselle. == Nollahypoteesin käyttö == Tilastollinen testaus etenee seuraavasti: # Valitaan testattavalle suureelle x nollahypoteesi ja vaihtoehtoinen hypoteesi, esimerkiksi H_0: x = 0 \, ja H_1: x eq 0 # Valitaan testin riskitaso, esimerkiksi 5 % tai 1 % # Lasketaan testisuure tutkittavasta aineistosta, esimerkiksi t-testi # Verrataan testisuuretta sen jakaumaan olettaen, että nollahypoteesi on tosi. Yleisimpien testisuureiden kriittiset arvot ovat taulukoituna oppi- ja taulukkokirjoissa. # Hylätään nollahypoteesi, jos testisuure ylittää kriittisen arvon valitulla riskitasolla. Esimerkiksi kaksisuuntaisen suuren otoksen t-testin kriittinen arvo 5 % riskitasolla on noin 1,96. Muutoin nollahypoteesi jää voimaan. Nollahypoteesin hylkäämiseen voi liittyä kahdenlaisia virheitä: *Tyypin I virhe syntyy, kun nollahypoteesi on oikein, mutta tilastollinen testi hylkää sen *Tyypin II virhe syntyy, kun nollahypoteesi on virheellinen, mutta tilastollinen testi hyväksyy sen Tilastollista testiä suunniteltaessa tyypin I virheen todennäköisyys kiinnitetään (eli valitaan riskitaso) ja tyypin II virhe pyritään minimoimaan. == Ongelmia == Tutkijoilla on usein taipumus jättää julkaisematta tutkimuksia, joissa nollahypoteesi jää voimaan. Yleensä tämä tilanne syntyy, kun lopputulos ei eroa jo aikaisemmin otaksutusta. == Lähteet == Luokka:Tilastollinen testaus Luokka:Seulonnan keskeiset artikkelit
Etelä-Libanon

Etelä-Libanon on alue, jolla yleensä käsitetään Litani-joen länteen päin kääntyneen osan eteläpuolelle ja Libanonin Israelin vastaisen rajan välistä aluetta, minne PLO pakeni Jordaniasta 1970 ja minkä Israel valtasi operaatio Litanissa 1978. Libanonin asevoimat eivät ole pitäneet Etelä-Libanonia hallussaan ennen 1970-2006 välisenä aikana, koska siellä on ollut PLO, Israelin puolustusvoimat, Etelä-Libanonin armeija, Amal ja Hizbollah. Lisäksi siellä on toimii Yhdistyneiden kansakuntien UNIFIL-rauhanturvaoperaatio. Etelä-Libanon on šiiojen ja Hizbollahin vahvaa kannatusaluetta samoin kuin Bekaan laakso. luokka:Libanonin maantiede
Arabiankeihäsantiloopin suojelualue

Arabiankeihäsantiloopin suojelualue on Arabian niemimaan aavikolla Omanissa sijaitseva, aikoinaan 27 500 neliökilometrin laajuinen suojelualue. Arabiankeihäsantilooppi eli valkobeisa metsästettiin luonnosta sukupuuttoon vuonna 1972, mutta niitä on istutettu eläintarhoista takaisin usean maan suojelualueille. Omanin suojelualue sijaitsee al-Wustan kuvernoraatissa, pääosin Masqatista etelään Haiman kautta Salalaan kulkevan maantien itäpuolella ja Haimasta Arabianmeren rannalle Duqmiin kulkevan maantien pohjoispuolella. Myöhemmin huomattavasti pienennetyllä suojelualueella elää uhanalaisia arabiankeihäsantilooppeja. Omanin valkobeisan suojelualue lisättiin Unescon maailmanperintöluetteloon vuonna 1994, mutta vuonna 2007 se poistettiin luettelosta, koska Oman päätti pienentää suojelualuetta 90 prosentilla. Myös keihäsantilooppien kohtalo näytti tuolloin joidenkin arvioijien mielestä epävarmalta. Vuonna 1996 antilooppeja oli alueella 450, mutta vuonna 2007 enää 65 yksilöä, joista neljä paria paritteli. Sittemmin on uutisoitu arabiankeihäsantilooppikantojen elpymisestä lajin toisella merkittävällä suojelualueella naapurimaassa Arabiemiraateissa. Siellä kanta oli noussut sadasta vuonna 2007 seudulle tuodusta 155:een vuosina 2007–2011. Tässä vaiheessa arabiankeihäsantilooppeja eli noin 1 000 yksilöä vapaana ja noin 7 000 aidattuna. Lajin uhanalaisuusluokitusta harkittiin tuolloin lievennettävän kriittisesti uhanalaisesta vaarantuneeksi. == Lähteet== ==Aiheesta muualla== * Suojelualue Unescon sivulla * Oman regains control of oryx sanctuary (1.7.2007) (gulfnews.com) * Arabian oryx no longer endangered (2011) (muscatdaily.com) * Arabian Oryx thriving at Abu Dhabi sanctuary (6.2.2015) (uaeinteract.com) *Arabian Oryx Sanctuary, Oman (eoearth.org) Luokka:Omanin maantiede Luokka:Unescon maailmanperintökohteet Omanissa
Mien prefektuuri

Mien prefektuuri () sijaitsee Kansain alueella, Honshūn saarella, Japanissa. Sen pääkaupunki on Tsu. == Maantiede == Mie muodostaa Kiin niemimaan itäisen osan, ja sitä ympäröivät Aichin ja Gifun prefektuurit pohjoisessa, Shigan, Kioton ja Naran prefektuurit lännessä sekä Wakayaman prefektuuri etelässä. Mie katsotaan osaksi Kansain aluetta, mutta se sijaitsee lähellä Nagoyaa, ja siihen kuuluu useita Nagoyan lähiöitä. Suurin osa prefektuurista on vuoristoista Isenlahden rannikon ollessa tiheämmin asuttu. Itärannikolla sijaitsee Shiman niemimaa, ja sisämaassa Igan ympärillä levittäytyy korkea tasanko. == Aluejako == Mien prefektuuri jakautuu 14 kaupunkiin ja 15 muuhun kuntaan, jotka ovat kaikki maaseutukaupunkeja. Kunnat kuuluvat seitsemään piirikuntaan, joilla ei ole hallinnollista merkitystä. ;Kaupungit *Iga *Inabe *Ise *Kameyama *Kumano *Kuwana *Matsusaka *Nabari *Owase *Shima *Suzuka *Toba *Tsu (pääkaupunki) *Yokkaichi ;Kunnat piirikunnittain Piirikunta Kunta Inabe Tōin Kita-Muro Kihoku Kuwana Kisosaki Mie Asahi · Kawagoe · Komono Minami-Muro Kihō · Mihama Taki Meiwa · Ōdai · Taki Watarai Minami-Ise · Taiki · Tamaki · Watarai == Historia == Nykyinen Mien prefektuuri kattaa alueen, jolla ennen sijaitsivat Isen, Shiman ja Igan provinssit kuin myös osa Kiin provinssia. Meiji-restauraation aikaan alue järjestettiin useaan otteeseen uudelleen, mutta vuonna 1871 siitä muodostettiin Anōtsun ja Watarain prefektuurit. 1872 Anōtsu muutti nimensa Mien prefektuuriksi, ja Watarain yhdistyessä Mien prefektuuriin 1876 sai Mie nykyisen muotonsa. == Koulutus == Alueella sijaitsee Mien yliopisto, jossa erikoisuutena on mm. vuonna 2017 avattu ninjatutkimuksen laitos. == Kulttuuri ja nähtävyydet == Uenon kaupungissa sijaitseva Uenon linna poikkeaa muista Japanin linnoista muuriensa vuoksi, jotka ovat korkeammat kuin missään muussa japanilaisessa linnassa. Samassa kaupungissa järjestetään vuosittain Ueno Tenjin -festivaali, jonka perinne ulottuu 400 vuotta historiaan. Mien prefektuurin Igan alue on tunnettu muinaisena ninjojen asuinalueena ja Igan kaupungista löytyy useita aiheeseen liittyviä nähtävyyksiä kuten Iga-ryūn ninja-museo. Isen kaupungissa sijaitsee Japanin merkittävin šintolainen pyhäkkö Ise-jingū. Prefektuurissa sijaitsee myös useita teemapuistoja, kuten Sengoku-kauden elämään keskittyvä Ise Sengoku jidaimura Futamin kylässä ja Suzuka Circuit, jossa on järjestetty moottoriurheilutapahtumia, muun muassa Formula 1:sten Japanin Grand Prix -kilpailuja. Radan yhteydessä on myös huvipuisto vuoristoratoineen sekä kylpylä ja hotelli. == Lähteet == == Aiheesta muualla == * Mien prefektuurin internetsivut * Mien turistiopas *
Marikki

Marikki on Astrid Lindgrenin luoma hahmo. Marikki on kirjoissa suunnilleen seitsemänvuotias. Marikin oikea nimi on Margareeta. Hän asuu Kesäkumpu- nimisessä talossa perheensä eli isänsä, äitinsä ja Liisa-pikkusiskonsa kanssa. Liisan oikea nimi on Elisabet. Liisa on viisivuotias. Perhe ei ole köyhä, ja he elävät normaalia perusturvallista elämää, jota kirjassa kuvataan. Marikki keksii kokeilla kaikenlaista, vaikka ei aina ajattelekaan loppuun asti seurauksia. Tosin pikkusiskokin keksii välillä kaikenlaista. Naapurissa asuu köyhä perhe, jonka Marikkia vanhempi poika Abbe on hänen ystävänsä, vaikka Marikin vanhemmat eivät olekaan aivan samaa mieltä Abben sopivuudesta ystäväksi. Marikki pitää koulunkäynnistä, vaikka se ei aivan ongelmitta sujukaan. Koulussa on ongelmia myös köyhästä perheestä olevan Miian kanssa. Tosin se ongelma ratkeaa myöhemmin, kun tytöt ystävystyvät. Sitten Miian pikkusisko Ellakin pääsee mukaan. Göran Graffman ohjasi kaksi elokuvaa Marikista vuosina 1979 ja 1980. Niiden pääosissa olivat Jonna Liljendahl (Marikki) ja Liv Alsterlund (Liisa). ==Marikista kertovat kirjat== * Marikki (Madicken, 1960) * Marikki ja Kesäkummun Tuikku (Madicken och Junibackens Pims, 1976) * Meidän Marikki -yhteisnide (Allas vår Madicken, 1983) * Marikki, katso, lunta sataa! -kuvakirja (Titta, Madicken, det snöar!, 1983) * Liisa työntää herneen nenään (När Lisabet pillade in en ärta i näsan -kuvakirja, 1991) * Marikin joululoma -kuvakirja (Jullov är en bra påhitt, sa Madicken, 1993) ==Marikista kertovat elokuvat== * Marikki (Madicken på Junibacken, 1980), kirjan Marikki pohjalta. * Marikin hassut seikkailut (Du är inte klok, Madicken, 1979), kirjan Marikki ja Kesäkummun Tuikku pohjalta. Luokka:Astrid Lindgrenin luomat henkilöhahmot Luokka:Kuvitteelliset lapset
Heechee

Heechee on Frederik Pohlin kirjoissa esiintyvä interstellaarinen muukalaisrotu, joka kehitti meidän ajassamme mitattuna tähtimatkailun noin 500 000 vuotta sitten, ja joka etsi Linnunradasta lupaavia planeettoja, joissa voisi myöhemmin kehittyä älyllistä elämää. Heecheet valitsivat neljätoista lupaavinta, jättivät jokaisen planeetan läheisyyteen erilaisia artefakteja, joita kehittyvät rodut voisivat löytää, oppia käyttämään ja päästä heidän kanssaan yhteyteen. He itse vetäytyivät pois pysytellen näkymättömissä. Sarjan kolmannessa kirjassa, Heechee Rendezvous, ihmiskunta vihdoin kohtaa heecheet. Pohl mainitsee heecheet ensimmäisen kerran kirjassa The Merchants of Venus (1972) jossa he tekevät tukikohdan Venukseen. Ensimmäinen varsinaista heechee- teknologiaa ja -rotua käsittelevä täysimittainen romaani oli Avaruuden portti (The Gateway, 1976), jossa kuvataan heechee-tekniikkaa, heidän jälkeensä jättämiään aluksia ja tähtienvälistä avaruusmatkailua. Heecheet itse pysyvät näkymättömissä. Heechee-sarjassa on ilmestynyt tähän mennessä viisi romaania: * The Gateway (1976), suomennettu nimellä Avaruuden portti * Beyond the Blue Event Horizon (1980) * Heechee Rendezvous (1984) * Annals of the Heechee (1987) * The Boy Who Would Live Forever : A Novel of Gateway (2004) Sarjassa on myös julkaistu novellikokoelma: * The Gateway Trip (1990) Vuonna 2005 Pohl ilmoitti kuudennen romaanin kirjoittamisesta. Luokka:Kuvitteelliset rodut Luokka:Frederik Pohlin teokset
Lasse Lintala

thumb|250px|Lasse Lintala Kiuruvedellä 18.7.2008 Iskelmän juhlaa 10 vuotta musiikkitapahtumassa Lauri Jaakko Lintala (15. lokakuuta 1935 Kauhajoki – 4. tammikuuta 2009 Seinäjoki) oli suomalainen musiikkineuvos, kuoronjohtaja ja musiikkivaikuttaja. == Musiikkivaikuttaja == Lasse Lintala oli muusikkona itseoppinut. Hän perusti ja johti monia suomalaisia musiikkitapahtumia, kuten Ilmajoen Musiikkijuhlia, Seinäjoen tangomarkkinoita sekä Kiuruveden Vihreät Niityt -iskelmätapahtumaa. Lintala toimi Marit ja Mikot -viihdekuoron johtajana sen perustamisesta lähtien 1965. Ahonkylän flikat -lauluyhtyettä hän ohjasi parikymmentä vuotta vuodesta 1973. Muistokirjoitus, Helsingin Sanomat 6.1.2009. Artikkelin verkkoversio ==Muu ura ja perhe== Lasse Lintala pääsi ylioppilaaksi 1955 ja suoritti opintoja Helsingin kauppakorkeakoulussa. Hän toimi lainaosaston hoitajana Ilmajoen Säästöpankissa 1959–1962 ja sitten Roosin Kirjakaupan toimitusjohtajana vuoteen 1980 saakka, jolloin hänet valittiin Ilmajoen musiikkijuhlien toimitusjohtajaksi ja taiteelliseksi johtajaksi. Lintala toimi Radio Seinäjoen musiikkipäällikkönä sen aloittamisesta lähtien vuonna 1990. Lintala oli nuoruudessaan mukana voittamassa Ilmajoen Kisailijoille pesäpallon SM-hopeaa ja kaksi kertaa pronssia. Lasse Lintalalla on ensimmäisestä avioliitosta neljä lasta. Toisesta avioliitosta laulaja Helena Porkka-Lintalan kanssa hänellä on 1987 syntynyt tytär Natalil Lintala, joka on näyttelijä. == Lähteet == == Aiheesta muualla == * * * Lintala Pohjalaiset musiikintekijät -sivustolla Luokka:Suomalaiset kuoronjohtajat Luokka:Suomalaiset musiikkivaikuttajat Luokka:Suomalaiset muusikot Luokka:Vuonna 1935 syntyneet Luokka:Vuonna 2009 kuolleet
Brande Roderick

Brande Nicole Roderick (s. 13. kesäkuuta 1974 Novato, Kalifornia) on yhdysvaltalainen valokuvamalli ja näyttelijä, joka tunnetaan parhaiten esiintymisistään Baywatchissa ja Playboyssa. Vuosina 1998–1999 Roderick esiintyi neljässä softcore-aikuiselokuvassa, ja elokuussa 2000 hän oli Playboyn Playmate of the Month. Brande oli tuolloin yksi Hugh Hefnerin tyttöystävistä. Vuonna 2001 Roderickista tuli Playmate of the Year ensimmäisenä Baywatchin näyttelijöistä. Roderick puhuu hindiä korostaen vuoden 2003 Bollywood-elokuvassa Out of Control. Vuonna 2004 hän esiintyi elokuvassa Starsky & Hutch. Näiden lisäksi hän on esiintynyt muun muassa yhdysvaltalaisessa televisiosarjassa Beverly Hills 90210. ==Aiheesta muualla== *Roderickin virallinen kotisivu * *Brande Roderick Playboy.com:issa Luokka:Yhdysvaltalaiset näyttelijät Luokka:Playboyn Playmatet Luokka:Vuonna 1974 syntyneet Luokka:Elävät henkilöt
Glaurung

Glaurung, tunnetaan myös nimillä Suuri Käärme ja Morgothin Käärme, on J. R. R. Tolkienin Silmarillion-romaanissa esiintyvä fiktiivinen lohikäärme, josta kaikki muut Keski-Maan lohikäärmeet polveutuvat. Muiden lohikäärmeiden tavoin Glaurung on hyvin ahne ja perso rikkauksille. == Elämä == Glaurungin kasvatti Melkor eli Morgoth pimeässä linnoituksessaan tekemään tuhoa haltioille ja ihmisille. Melkor käytti nuorta Glaurungia taistelussa, mutta sen panssari ei ollut vielä tarpeeksi kestävä ja keihäät satuttivat sitä. Glaurung vetäytyi takaisin Melkorin huostaan, kunnes kasvoi täysikasvuiseksi ja alkoi vallata Melkorille alueita. Glaurung oli mukana Dagor Bragollachissa, Nirnaeth Arnoediadissa ja Nargothrondin hävityksessä. Lumosi Nienorin. Lopulta Cabed- en-Arasissa Túrin Húrinin poika tappoi Glaurungin viekkaudella hiipimällä sen alle yöllä ja viiltämällä sen vatsan auki. Hahmon kuolema on hyvin samankaltainen verrattuna skandinaavisen mytologian taruun lohikäärme Fafnirin surmasta. Luokka:Keski-Maan henkilöhahmot Luokka:Lohikäärmeet de:Figuren in Tolkiens Welt#Drachen no:Draker i Tolkiens verden#Glaurung
FOX toolkit

FOX toolkit on LGPL-lisensoitu Windows- ja UNIX-alustoilla toimiva käyttöliittymäkirjasto. Sen kehittäminen aloitettiin vuonna 1997 ja se on kirjoitettu C++-kielellä. Sidonnat löytyvät Pythonille, Rubylle ja Eiffelille. == Aiheesta muualla == * FOX toolkitin kotisivu * FOX-toolkit.net Luokka:Käyttöliittymäkirjastot Luokka:Vapaat ohjelmistot
M/S Finnmaid

M/S Finnmaid () on Finnlinesin alus, yksi viiden sarjasta, jonka Finnlines tilasi Fincantierin telakalta Anconasta Italiasta. Finnmaid on alustyypiltään ro-ro/matkustaja-alus. Alus liikennöi linjalla Helsinki–Travemünde. Finnmaid valmistui huomattavasti myöhässä telakan tekemien virheiden vuoksi. Alus on valmistunut vuonna 2006, kuollutta painoa sillä on 9 653 tonnia ja sen jääluokitus on 1A Super. Finnmaid on rekisteröity Suomen lipun alle ja sen kotisatama on Helsinki. Finnmaidin sisaralukset ovat M/S Finnstar, M/S Finnlady, M/S Finnswan ja M/S Europalink. == Alus == Finnmaid on luokkansa suurimpia laivoja maailmassa, ja se noudattaa sekä Euroopan että kansainvälistä uusinta turvallisuus- ja ympäristötasoa. Matka-aika Helsingin ja Travemünden välillä on 27 tuntia ja laivalla noudatetaan Suomen aikaa. Varustamo on investoinut laivaan 115 miljoonaa euroa. === Hytit === Finnmaidilla ja sen neljällä sisaraluksilla on Suomen ja Saksan välisen laivaliikenteen suurin hyttivalikoima: yhdeksän hyttiluokkaa. Hyttien koot ovat 10–38 neliömetriä. Hytit ovat laivalla kolmella kannella. === Vapaa-ajan vietto === Promenadikannella eli ylimmällä matkustajakannella sijaitsevat muun muassa Aere-, Acqua- ja Terra-nimiset kokoustilat, kaksi poreallasta, saunat, kuntosali, ravintola, kaksi baaria, aurinkokansi ja Sailor’s Shop-myymälä. == Käyttöhistoria == 7\. elokuuta 2006 alus luovutettiin Finnlinesin omistukseen, joka rekisteröi sen Suomen lipun alle. Kotisatamaksi tuli Helsinki. Helsingin ja Travemünden välisen liikenteen alus aloitti 19. elokuuta 2006. Heti ensimmäisen matkan jälkeen alus joutui telakalle, koska säätölapapotkurissa oli vikaa. Alus korjattiin Lloyd Werftin telakalla Bremerhavenissa. == Lähteet == == Aiheesta muualla == * *M/S Finnmaid Finnlinesin sivuilla. *A FINNSTAR is born *The ferry site – M/F Finnmaid Finnmaid Finnmaidin Luokka:Fincantieri
Texasin seitsikko

Texasin seitsikko oli joukko tuomittuja rikollisia, jotka pakenivat John Connally -vankilasta Yhdysvalloissa lähellä Kenedyn kaupunkia, Texasissa. Ryhmä koostui seuraavista henkilöistä: * Joseph C. Garcia (teloitettu 4.12.2018) * Randy Ethan Halprin * Larry James Harper (teki itsemurhan) * Donald Keith Newbury (teloitettu 4.2.2015) * Patrick Henry Murphy, Jr. * George Rivas (ryhmän johtaja, teloitettu 29.2.2012) * Michael Anthony Rodriguez (teloitettu 14.8.2008) Tapahtumaketju alkoi 13. joulukuuta vuonna 2000, kun vangit toteuttivat monimutkaisen suunnitelman vankilapaosta. Siihen kuului ihmisten kaappausta, valeasuihin pukeutumista, harhautuksia puhelinsoitoilla ja lopuksi pakeneminen vankilan portista valkoisella vankila- autolla. Joukkio teki muutamia ryöstöjä, joista yhdessä tapettiin paikalle tullut seriffi. Ryhmä jäi kiinni yleisövihjeiden perusteella tammikuussa 2001. Larry Harper teki kiinnioton yhteydessä itsemurhan, muut vangittiin ja tuomittiin kuolemaan. Michael Rodriguez teloitettiin elokuussa 2008, Rivas helmikuussa 2012, Newbury helmikuussa 2015 ja Garcia joulukuussa 2018, muut odottavat tuomioittensa käytäntöönpanoa. == Aiheesta muualla == * * * * Luokka:Yhdysvaltalaiset rikolliset
Kalormen

Kalormen on kuvitteellinen maa C. S. Lewisin Narnia-kirjasarjassa. Se sijaitsee Narnian ja Arkkimaan eteläpuolella Suuren Aavikon takana. Kalormenin (Calormen) nimi tulee latinan sanasta "calor", joka tarkoittaa kuumuutta ja lopun "men" voi tarkoittaa pahuutta tai ihmistä. Kalormenin pääkaupunki on Tasban ja maan johtajasta käytetään arvonimeä Tisrok. Kalormen on hyvin sotaisa maa. Kalormenissa ylimystöllä eli tarkaaneilla on parhaat oikeudet(riippuen arvovallasta) ja orjilla huonoimmat. Kalormenilaiset muistuttavat ulkonäöltään ja pukeutumistyyliltään arabeja. Kirjassa Hevonen ja Poika nuori maanviljelijän ottopoika, joka yritetään myydä ottopojan ja tämän kuultuaan Sastra lähtee pakoon puhuvan hevosen ja myöhemmin tapaamansa toisen puhuvan hevosen ja tarkaanin kanssa Arkkimaahan, jossa käydään artikkelin yläösassa mainittu taistelu. Sastra paljastuukin kuninkaan pojaksi, jonka Aslan vuosia sitten lähetti Kalormeniin. Kirjan mukaan hän perii isänsä kruunun. Kirjassa Narnian viimeinen taistelu Kalormenin joukot valtaavat lopulta Narnian. Kirjassa Hevonen ja poika Kalormen yrittää vallata Arkkimaata, mutta epäonnistuu surkeasti. Luokka:Narnia Luokka:Kuvitteelliset valtiot
Agranat-komissio

Agranat-komissio (hepr. ועדת אגרנט) oli tutkijalautakunta, joka tutki vuosina 1973-1974 Israelin poliittisen ja sotilaallisen johdon vuoden 1973 jom kippur -sodan edellä tekemiä virheitä. Israel oli onnistunut saavuttamaan vain täpärän torjuntavoiton Egyptin ja Syyrian yhteisestä hyökkäyksestä. Tutkijalautakunnan nimittäminen oli poliittisesti välttämätöntä, koska jom kippur -sodan alkupäivinä israelilaiset pelkäsivät häviävänsä sodan ja menettävänsä sen mukana valtionsa. Israelin johtajat eivät olleet lainkaan varautuneet sodan puhkeamiseen, vaikka jälkikäteen voitiin todeta, että selviä merkkejä arabien hyökkäysaikeista oli ollut näkyvillä jo pitkään. Komission työn tuloksena ja sen suosituksesta Israelin puolustusvoimien esikuntapäällikkö erosi. Myös Golda Meirin hallitus joutui eroamaan. == Lähteet == luokka:Israelin puolustusvoimat Luokka:Komissiot Luokka:Jom kippur -sota
Maakuntakeskus

Maakuntakeskuksella tarkoitetaan maakunnan keskuskaupunkia. Yleensä maakuntakeskuksen vaikutusalue on sitä ympäröivä maakunta. Maakuntakeskuksen vaatimukset on maantieteellisesti määritelty. Myös valtakunnanosakeskukset toimivat oman maakuntansa maakuntakeskuksina. Suomessa jokaisella maakunnalla on yksi maakuntakeskus (poikkeuksena Kymenlaakso, jossa niitä on kaksi). Maakuntakeskukset ovat ympäröivän alueen palvelukeskuksia ja työssäkäyntikohteita. Suomen maakuntakeskuksissa on usein muun muassa keskussairaala sekä maakunnan liiton hallintoa. ==Tutkimuksen historiaa Suomessa== Suomen aluepolitiikassa maakuntakeskuksiin ja niiden rinnalla valtakunnanosakeskuksiin liittyvän tutkimuksen ja suunnittelun voidaan nähdä historiallisesti liittyvän etenkin niin kutsuttuun hajautetun hyvinvointivaltion vaiheeseen, jolloin saksalaisen maantieteilijän Walter Christallerin luomaan keskuspaikkateoriaan perustuva ajatus keskusjärjestelmän hierakisuudesta eri tasoisine keskuksineen korostui. Eräs tämän aluepolitiikan kehitysvaiheen keskeisistä vaikuttajista suomalaisessa aluetutkimuksessa on ollut Suomen keskusverkkoa 1960–1970-luvuilla paljon tutkinut talousmaantieteilijä ja Vaasan yliopiston rehtori Mauri Palomäki. 1990-luvulla tämän lähestymistavan on nähty aluepolitiikassa vaihtuneen vähempää keskusjohtoisuutta korostaneeseen hajautettuun kilpailuvaltioon, jossa korostui alueellinen omaehtoisuusMoisio & Vasanen 2008: 24, 26-28 ja maakuntatasoa kekeisemmäksi tulivat etenkin kaupunkiseudut ja niistä muodostuva kaupunkiverkko. Näitä tutki 1990-luvulta lähtien muun muassa yhteiskuntamaantieteilijä ja Joensuun yliopiston rehtori Perttu Vartiainen. 2000-luvulla kansaisvälisyyden korostuessa on aluepolitiikan uutta vaihetta kutsuttu metropolivaltioksi. Tässä vaiheessa alueellisen kehityksen keskittyminen valtakunnallisesti vain muutamalle metropolialueelle ja mahdollisesti näiden välisille "kehityskäytäville" olisi korostunut. Näin aiempien monien maakunta- ja useiden valtakunnanosakeskusten tai seutupainotteisen kaupunkiverkon asemesta Suomessakin olisi vain muutama tai jopa vain yksi suuri metropoli kehityskäytävineen.Moisio & Vasanen 2008: 24, 28–29. == Suomen maakuntakeskukset == * Ahvenanmaa: Maarianhamina * Etelä- Karjala: Lappeenranta * Etelä-Pohjanmaa: Seinäjoki * Etelä-Savo: Mikkeli * Kainuu: Kajaani * Kanta-Häme: Hämeenlinna * Keski-Pohjanmaa: Kokkola * Keski- Suomi: Jyväskylä * Kymenlaakso: Kotka ja Kouvola * Lappi: Rovaniemi * Pirkanmaa: Tampere * Pohjanmaa: Vaasa * Pohjois-Karjala: Joensuu * Pohjois- Pohjanmaa: Oulu * Pohjois-Savo: Kuopio * Päijät-Häme: Lahti * Satakunta: Pori * Uusimaa: Helsinki * Varsinais-Suomi: Turku ==Lähteet== Maakuntakeskus Luokka:Suunnittelumaantiede
STS-115

STS-115 oli Nasan 9. syyskuuta 2006 alkanut ja 21. syyskuuta päättynyt avaruussukkulalento. Se lennettiin Atlantis-sukkulalla. Lento tunnetaan myös Kansainvälisen avaruusaseman projektin koodinimellä ISS-12A. Lento on 116. avaruussukkulalento ja 27. Atlantiksen lento. Laukaisu piti alun pitäen tapahtua jo vuonna 2003, mutta sitä jouduttiin lykkäämään avaruussukkula Columbian tuhouduttua. Sitä seuranneet kaksi lentoa, STS-114 ja STS-121, joita kutsutaan ”Return to Flight” -lennoiksi, tutkivat sukkulan turvallisuutta. STS-115 on täten ensimmäinen normaali lento Columbian tuhon jälkeen. Lento jatkoi kansainvälisen avaruusaseman rakentamista. Lennon tarkoituksena oli kuljettaa avaruusasemalle kaksi runkoelementtiä (vasemmanpuoleiset truss- elementit P3 ja P4) sekä niihin liittyvät kaksi aurinkopaneelia (4A ja 2A) ja akut. Lennolla tehtiin useita avaruuskävelyjä osien asentamiseksi ja aseman valmistamiseksi seuraavaa lentoa (STS-116) varten. Return to Flight -lentojen jälkeen lento STS-115 suunniteltiin toteutettavaksi elokuun lopussa 2006, mutta ensin sitä jouduttiin siirtämään hurrikaanivaaran takia (Hurrikaani Ernesto, 2006). Tämän jälkeen lentoa jouduttiin siirtämään viallisten polttokennojen ja sensoriongelmien vuoksi syyskuun 9. päivään 2006 asti. Atlantis laukaistiin 9.9. klo 18.15 Suomen aikaa. Laskeutuminen tapahtui 21. syyskuuta klo 13.21 Suomen aikaa Kennedyn avaruuskeskukseen. ==Miehistö== * Brent Jett (4. lento), Komentaja * Christopher Ferguson (1.), Pilotti * Joseph Tanner (4.), Tehtäväspesialisti * Daniel Burbank (2.), Tehtäväspesialisti * Heidemarie Stefanyshyn-Piper (1.), Tehtäväspesialisti * Steve MacLean (2.), Tehtäväspesialisti – CSA (Kanada) ==Aiheesta muualla== *Lennon STS-115 virallinen verkkosivu Luokka:Avaruussukkulalennot Luokka:Vuoden 2006 avaruustoiminta
Dev-C++

Dev-C++ on ilmainen GNU GPL -lisensoitu ohjelmointiympäristö C- ja C++-ohjelmointikielille. Se toimii Microsoft Windowsilla. Siihen on mahdollista lisätä DevPak-laajennuksia esimerkiksi yleisille GTK+-, wxWidgets- ja FLTK -käyttöliittymäkirjastoille. Dev-C++ ja wxWidgets-kirjasto on myös yhdistetty visuaaliseksi suunnittelu- ja ohjelmointiympäristöksi nimeltä wxDev-C++, jolla voidaan suunnitella käyttöympäristöjä. Ohjelman alkuperäisen kehittäjän viimeisin versio on vuodelta 2005, mutta uusi haara, Orwell Dev-C++, on kirjoitushetkellä (13.8.2014) aktiivisen kehityksen alla. == Aiheesta muualla == * Bloodshed Software Luokka:Ohjelmointiympäristöt Luokka:Vapaat ohjelmistot
Valtakunnanosakeskus

Valtakunnanosakeskus on maantieteen termi, jolla tarkoitetaan pääkaupungin ohella maan keskeisimpiä keskuksia. Suomessa valtakunnanosakeskuksiksi on luettu Helsingin lisäksi Turku, Tampere, Oulu, Jyväskylä ja Kuopio. ==Katso myös== * Maakuntakeskus * Pääkaupunkikeskus * Keskuspaikkateoria * Aluepolitiikka ==Lähteet== Luokka:Suunnittelumaantiede
Kuokkavieras

Kuokkavieras on juhliin saapuva kutsumaton vieras. Sen mukaan on nimetty: * Kuokkavieras, 225. Aku Ankan taskukirja. * Kuokkavieraat, presidentin itsenäisyyspäivän juhlia vastaan suunnattu protestiliike * Kuokkavieraat, yhdysvaltalainen elokuva vuodelta 2005 * Kuokkavieras, (HouseSitter) yhdysvaltalainen elokuva vuodelta 1992 * Kuokkavieraat, helsinkiläinen kansanlauluryhmä *Kuokkavierailu yleensä häihin saapuneiden kutsumattomien vieraiden historiaa
Finnmaid

Finnmaid on/on ollut seuraavien laivojen nimi: *S/S Maldive Merchant, vuosina 1956–1963 *M/S Condor, vuosina 1965–1979 *M/S Mermaid II, vuosina 1988–2001 *M/S Finnreel, vuonna 2000 *M/S Finnmaid, vuodesta 2006–
Henrik Cajander

Henrik (Henric) Cajander (16. tammikuuta 1804 Turku – 18. tammikuuta 1848 Turku) oli suomalainen piirilääkäri ja Suomen vanhimman tunnetun valokuvan ottaja. Cajanderin vanhemmat olivat turkulainen pakkaaja Matts Cajander (k. 1819) ja Lisa Simonsdotter. Hän kävi Turun katedraalikoulua ja pääsi ylioppilaaksi 1821. Cajander valmistui filosofian kandidaatiksi ja maisteriksi 1827, lääketieteen kandidaatiksi 1830 sekä lääketieteen lisensiaatiksi ja tohtoriksi 1832. Cajander toimi koleralääkärinä 1831 ja oli Suomen kaartin vt. pataljoonanlääkärinä 1832 ja vakinaisena pataljoonanlääkärinä vuodesta 1833. Hän oli Turun piirin piirilääkärinä 1836–1843.Cajander kuvasi Suomen vanhimman tunnetusti säilyneen valokuvan, dagerrotyypin, Turussa 3. marraskuuta 1842. Kuvassa on Uudenmaankatu 8:ssa sijainnut niin kutsuttu Nobelin talo,Taina Erävaara katsoo samaa maisemaa kuin piirilääkäri Cajander jonka takaa näkyy Turun tuomiokirkon torni. Lisäksi Turun Museokeskuksen valokuva-arkistossa on kaksi muuta Cajanderin ottamaa dagerrotyyppia vuodelta 1844: omakuva ja Vartiovuoren tähtitorni. Turun maakuntamuseon valokuva-arkisto Henrik Cajander oli naimisissa vuodesta 1837 Emma Fredrika Amalia Stenvallin (k. 1906) kanssa. Cajanderin veli Anders Cajander (1814–1856) toimi linnan- ja lasaretinlääkärinä Mikkelissä. == Lähteet == == Kirjallisuutta == * Luokka:Suomalaiset lääkärit Luokka:Suomalaiset valokuvaajat Luokka:Valokuvauksen historia Luokka:Vuonna 1804 syntyneet Luokka:Vuonna 1848 kuolleet
NTT DoCoMo

NTT DOCOMO, Inc. on Japanin suurin teleoperaattori. Se perustettiin vuonna 1992. Yhtiön palveluksessa oli vuonna 2019 noin 26 500 työntekijää. NTT Docomo tarjoaa W-CDMA, HSDPA, i-mode ja FOMA -palveluita 2G- ja 3G-verkkojen avulla. == Katso myös == * Nippon Telegraph and Telephone == Lähteet == == Aiheesta muualla == * NTT DoCoMon verkkosivut Luokka:Tietoliikenneyhtiöt Luokka:Japanilaiset pörssiyhtiöt
Viemäri-TV

Viemäri-TV on suomalainen Mainostelevision tuottama kymmenosainen sketsiviihdesarja. Sketsisarja tilattiin huumorirock-yhtye Sleepy Sleepersiltä, jonka useimmat silloiset jäsenet ja lähipiiri esiintyivät sarjassa. Sarja esitettiin ensimmäisellä kerran MTV:llä kesäkaudella 1989. Nordisk Film julkaisi sarjan kokonaisuudessaan DVD:llä vuonna 2008. Ilmeisesti musiikkiin liittyneiden sopimusepäselvyyksien vuoksi DVD vedettiin pian myynnistä. DVD julkaistiin uudestaan vuonna 2009 nimellä Viemäri-TV – Re- edited Edition. Yhtyeen julkaisemassa Soppa-DVD-julkaisulla on sarjan parhaista sketseistä tehty noin 40 minuuttia kestävä koosteohjelma. ==Sketsit== Sarjan keskeisimpänä henkilönä on Silu Seppälän esittämä, useimmiten sohvalla löhöävä mieshenkilö, joka kävelee asunnossa pyjama päällä. Useimmiten mies tuijottaa televisiosta Viemäri-TV-televisiokanavan ohjelmia. Välissä hän saattaa käydä hakemassa jääkaapista olutta ja jotakin syötävää tai käydä vessassa. Sarjan viimeisissä jaksoissa hän on pukeutunut tyylikkäästi ja siivonnut asuntonsa, odottaen kun vaimo on tulossa takaisin kotiin. ===Sketsejä=== * Apostoleilla asiaa: Viikonvaihteen sana (parodia Yleisradion Sana viikonvaihteeksi -radio-ohjelmasta) * Bidee Special (Speden Spelit -parodia) * Epäreilua urheilua * Heppilä-mainos (Puuhamaa-mainoksen parodia) * Jonas Bönde (James Bond -parodia) * Kakattaako? * Kiina tiedottaa * Kymppisonni (parodia Kymppitonni-ohjelmasta) * Lapinäijät (viitataan Hymyhuulet-ohjelman saamelaissketseistä nousseeseen arvosteluun) * Laina / Card -mainos * Mauri Pörhösen elokuva (sketsin kohteena ohjaaja Lauri Törhönen) * Mustaa huumoria * Nainen WC-pöntössä (sketsin kohteena veroministeri Ulla Puolanne) * Palmen murhan oikeudenkäynti * Perinnehuumoria * Poliisiylijohtaja Mulli Turpanen (sketsin kohteena poliisiylijohtaja Olli Urponen) * Puolueet väsää ja näpertelee: teethää teethää -kurssit * Sivistyslörtti * Sulo Kuusi * Tuplaatko vai kuittaatko: Siinä pulma (parodia Tupla tai kuitti -ohjelmasta) * Turhat uutiset * Tähtireportteri Mungo Zandler * Uutiset ja sää == Jaksojen loppumusiikit == Lähes jokaisen sarjan jakson lopputekstien aikana soi eri musiikkikappale. * 1. jakso: The Jimi Hendrix Experience – ”Foxy Lady” * 2. jakso: Motörhead – ”Ace Of Spades” * 3. jakso: Deep Purple – ”Speed King” * 4. jakso: ei kappaletta * 5. jakso: Stone – ”Symptoms Of The Universe” * 6. jakso: Twisted Sister – ”Like A Knife In The Back” * 7. jakso: AC/DC – ”Rising Power” * 8. jakso: Royal Tramps – ”Let It Roll” * 9. jakso: Led Zeppelin – ”Livin Loving Maid” * 10. jakso: Van Halen – ”I’m The One” == Lähteet == Luokka:1980-luvun suomalaiset sketsisarjat
Nimetön (Haukipudas)

Nimetön on kivikkoinen luoto Nimettömänmatalan matalikolla Haukiputaan kaupunginosan edustalla Oulun kaupungin vesialueella Perämerellä. Saaren korkeimmalla kohdalla on Oulun–Kemin 10 metrin väylän linjataulu. Hieman yli puoli metriä korkean saaren kasvillisuus koostuu ruokohelvistä, vesihierakkakasveista ja järviruo’oista. Linnustoon kuuluu naurulokkeja, lapintiiroja, lapasotkia ja harvinaisempina alleja. == Lähteet == Luokka:Haukipudas (kaupunginosa) Luokka:Oulun merialueiden saaret
Krypteia

Krypteia eli Spartan salainen palvelu oli nuorten spartalaisten sotilaskoulutukseen liittynyt vaihe, jonka aikana he kulkivat eri puolilla valtion aluetta tutustuen salaa tilanteeseen ja maastoon. Heidän tehtävänään oli surmata kaikki epäilyksiä herättäneet maaorjat, helootit. Aristoteleen mukaan tapa oli peräisin Spartan myyttiseltä kuninkaalta ja lainlaatijalta Lykurgokselta. Plutarkhoksen mukaan se syntyi kuitenkin vasta vuoden 464 eaa. heloottikapinan seurauksena. Vuonna 424 eaa. krypteian nimissä tapettiin 2000 heloottia.Castrén ja Pietilä-Castrén 2000, s. 282 Krypteian osallistujat karkotettiin vuorille, jossa heidän tuli selviytyä vain tikari aseenaan. Samaan aikaan julistettiin muodollinen sota alistetuille helooteille, joilta varastamalla nuorten tuli riitin aikana saada elantonsa. Osallistujat saivat myös tappaa kaikki yöaikaan tapaamansa helootit. Tämä mahdollisti ongelmallisista helooteista eroonpääsyn. Samalla krypteiaan osallistuneet nuoret saivat kokemusta tappamisesta. Riitin tarkoitusta on kuitenkin hankala käsittää, sillä krypteiaan liittynyt selviytyminen yksin vuorilla ja toiminta yksinäisenä taistelijana ei liittynyt mitenkään aikakauden hopliittitaktiikkaan. Onkin esitetty, että krypteia olisi spartalaisille ominainen arkaaisen uskonnon jäännös, joka olisi muistuttanut luonnonkansojen miehuusriittejä. ==Lähteet== *Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4. === Viitteet === == Kirjallisuutta == * Jeanmaire, Henri: «La cryptie lacédémonienne», Revue des études grecques 26, 1913. * Koechly, Hermann: Cryptia : De Lacedæmoniorum cryptia commentatio, Leipzig, 1835. * Vidal-Naquet, Pierre: “The Black Hunter and the Origin of the Athenian Ephebeia”, Proceedings of the Cambridge Philological Society 194 (1968). * Wachsmuth, Wilhelm: Altertumskunde: Hellenische Altertumskunde aus dem Geschichtpunkt des Staats, Halle, 1844. Luokka:Spartan kulttuuri
Kylmäverinen

Kylmäverinen on hevostyyppi, joka kehitettiin aikoinaan pelto- ja vetotöihin. Nykyisin kylmäverisiä hevosia käytetään teollisuusmaissa lähinnä mainosvaunujen vetäjinä, harvemmin työajossa. Joitakin rotuja käytetään ravureina erityisesti Pohjoismaissa. Kylmäveristen suosio harrasteratsuina on niiden rauhallisen luonteen ja hyvinkin painavaa ratsastajaa kestävän rakenteen ansiosta kuitenkin kasvanut 1900-luvun lopulta lähtien. == Ominaisuudet == Kylmäveriset hevoset ovat raskasrakenteisia ja jykeviä ja jaksavat vetää suuriakin kuormia. Niiden takaosa on erittäin lihaksikas ja askeleet lyhyet. Takajalat ovat lähellä toisiaan ja lavat paljon pystymmät kuin esimerkiksi ratsuhevosilla, jotta länget istuisivat hevoselle paremmin. Kylmäveriset ovat tavallisesti suurikokoisia, ja maailman kookkain hevosrotu onkin brittiläinen shirehevonen, jonka säkäkorkeus voi olla jopa yli kaksi metriä. Luonteeltaan kylmäveriset on jalostettu rauhallisiksi, kärsivällisiksi ja kaikin puolin helpoiksi käsitellä, koska tätä vaativat sekä eläinten suuri koko että niiden alkuperäinen käyttötarkoitus. == Käyttö == Vaikka kylmäverisiä näkee teollistuneissa maissa enää vain harvoin pelloilla tai muutenkaan varsinaisesti "töissä", niille järjestetään monissa maissa edelleen paljon näyttelyitä ja kilpailuita. Joitakin rotuja käytetään myös vankkurihevosina erilaisissa näytöksissä ja paraateissa. Esimerkiksi näyttävää ja vahvaa juutinhevosta käytetään suurten olutvankkureitten vetäjänä. Kylmäverisiä myös risteytetään täysiveristen kanssa puoliverityyppisten ratsuhevosten tuottamiseksi, ja tällä tavoin voidaankin saada aikaan erinomaisia koulu- ja estehevosia. == Luokittelu == Raskaiden kylmäverirotujen ohella monet hieman kevyemmät, mutta työhevosiksi hyvin soveltuvat rodut (esimerkiksi friisiläishevoset, haflingerit ja tinkerit) luokitellaan usein kylmäverisiksi. Näissä hevosissa näkyy kevyttä muotoa mutta myös kylmäverirotujen piirteitä: esimerkiksi vuohiskarvat ovat pitkät ja pää on suuri ja raskastekoinen. Suomenhevonen luokitellaan tavallisesti kylmäveriroduksi, mutta suhteellisen keveytensä ja monikäyttöisyytensä vuoksi se luetaan joskus niin kutsuttuihin yleisrotuihin. == Katso myös == *Lämminverinen Luokka:Hevostyypit Luokka:Seulonnan keskeiset artikkelit
Donna D’Errico

Donna D'Errico (s. 30. maaliskuuta 1968 Dothan, Alabama, Yhdysvallat) on yhdysvaltalainen malli ja näyttelijä, joka tunnetaan parhaiten roolistaan Baywatchissa. Hän oli myös BattleBotsin juontaja ja hän on näytellyt muun muassa elokuvassa Candyman: Day of the Dead. Donna oli myös Playboyn Playmate of the Month syyskuussa 1995. Donna D'Errico oli naimisissa hard rock -yhtye Mötley Crüen basistin Nikki Sixxin, kanssa. Heillä on tytär Frankie-Jean Sixx, vaikkakin he ovat kasvattaneet yhdessä myös kolme Nikkin lasta tämän aiemmasta suhteesta. 27. huhtikuuta 2006 Donna haki avioeroa. He ovat olleet aiemminkin erossa toisistaan mutta menneet kuitenkin yhteen uudestaan. Keväällä 2006 Sixx ja D'Errico kuitenkin erosivat, ja Mötley-rokkari ja D'Errico ovatkin oikeuden kautta jakaneet omaisuuttaan avioeron jälkeen. Donna ja Nikki tapasivat toisensa Mötley-rumpali Tommy Leen järjestämillä sokkotreffeillä. Tommy Lee oli tuolloin kimpassa Baywatch-tähti Pamela Andersonin, joka on Donnan ystävä, kanssa. Nikki rakastui Donnaan ensisilmäyksellä, ja oli iloinen siitä että kerrankin hänellä oli joku joka rakasti ja välitti hänestä, ja jonka kanssa oli helppo puhua asioista. Vuonna 2001 Donna sai tietää olevansa raskaana, ja he alkoivat heti miettiä lapselle nimeä. Tytön nimeksi tuli Frankie-Jean sillä Nikkille oli annettu syntyessään nimi Frank, ja teini-iässään hän oli hylännyt tuon nimen joten hän tahtoi nyt 43-vuotiaana tuoda sen nimen takaisin. Nimi Jean on Donnan äidin nimi. Sixx ja D'Errico harrastivat liittonsa aikana huumeita. Myös D'Erricon tuhlaileva elämäntyyli aiheutti ongelmia. Hiljattain Sixx sai tietää salattuja asioita ex-vaimonsa menneisyydestä. Donna D'Errico oli työskennellyt stripparina Teksasissa ja Las Vegasissa. Prostituutio ei myöskään ollut ex-vaimolle vieras asia. Eräässä haastattelussa Sixx kertoo järkyttyneensä asiasta, sillä hänellä ei ollut asiasta mitään aavistusta. == Lähteet == *http://www.v2.fi/uutiset/viihde/888/Nikki-Sixx--vaimoni-oli- strippari-ja-ilotytto == Aiheesta muualla == * Luokka:Yhdysvaltalaiset mallit Luokka:Yhdysvaltalaiset televisionäyttelijät Luokka:Amerikanitalialaiset Luokka:Vuonna 1968 syntyneet Luokka:Elävät henkilöt
Trabant Express

Trabant-Express on suomalainen Aleksi Mäkelän ohjaama, vuonna 1997 MTV3-televisiokanavalla esitetty sketsisarja. Sarjasta lähetettiin kaksi tuotantokautta ja yhteensä 20 jaksoa. Sarjassa kaksi itäsaksalaista toimittajaa, Hans Hütteldorf (Santeri Kinnunen) ja Uli Palsternak (Kari Hietalahti) lähettävät piraattiohjelmaa maanalaisesta lähetyskeskuksestaan. Apurina lähetyksissä toimii räjähtävä teknikko The Monkey (Silu Seppälä). Sarjan käsikirjoittajina toimivat Kari Hietalahti ja Santeri Kinnunen. Sarja on julkaistu DVD:llä vuonna 2007. == Rooleissa == * Kari Hietalahti * Santeri Kinnunen * Silu Seppälä * Janus Hanski * Teemu Lehtilä * Pini Hellstedt === Sekä vierailijoina mm. === * Petteri Summanen * Puntti Valtonen * Jari Komulainen as Spock == Sketsejä == * Ajanmies eli "Olin Urpolla..." * Bongaa pylly * Helvetin rikkaat Gyllenburgit * Jasso Laamanen * Jomppe, Ulla-Maija ja Kari-Jukka * Kimin salonki * Leo Luonto * Markus Kajo * Me Karpaasit * Mustanaamio * Nakkilan matonpesuvalvojaiset * Raitasen veljekset * Sauli Häkkinen * Taisteluasema Mir * The Cannons * Tien pientareella == Lähteet == Luokka:1990-luvun suomalaiset sketsisarjat
Kimmie Meissner

Kimberly (Kimmie) Claire Meissner (s. 4. lokakuuta 1989 Townson, Maryland) on yhdysvaltalainen taitoluistelija. Meissner voitti kultaa vuoden 2006 MM- kisoissa Calgaryssä ja oli mukana Torinon talviolympialaisissa sijoittuen sijalle 6. Vuoden 2008 alusta lähtien Meissneriä on valmentanut Richard Callaghan. Tätä ennen hänen valmentajansa oli Pam Gregory. Meissner valmistui Bel Airissa, Marylandissa sijaitsevasta Fallston High Schoolista 2007 ja opiskeli sen jälkeen Delawaren yliopistossa osa-aikaisesti. == Lähteet == Luokka:Yhdysvaltalaiset taitoluistelijat Luokka:Vuonna 1989 syntyneet Luokka:Elävät henkilöt
Discogs

Discogs on internetsivusto, tietokanta ja verkkokauppa, jossa on tietoja musiikkijulkaisuista, myös kaupallisista, mainos- ja bootleg-julkaisuista, sekä mahdollisuus ostaa ja myydä julkaisuja. Discogsin palvelimet ovat discogs.com-domainin alla, ja omistaa Zink Media, Inc., ja ne sijaitsevat Yhdysvalloissa Oregonin osavaltiossa Portlandissa. Discogsin tietokannassa on yli 15 miljoonaa julkaisua, jotka edustavat eri tyylilajeja ja tallennusmuotoja. Se sisältää myös listauksen yli kahdeksasta miljoonasta artistista ja 1,8 miljoonasta levy-yhtiöstä ja levymerkistä. Sivulla käy päivittäin noin 480 000 kävijää, ja siellä ostetaan ja myydään vuosittain yli kuusi miljoonaa julkaisua.Over 6 million records were sold on Discogs last year Thevinylfactory.com == Historia == Discogs.com-domain rekisteröitiin elokuussa 2000, ja itse sivu avattiin saman vuoden marraskuussa. Kevin Lewandowski perusti sivuston omaa levykokoelmaansa varten. Lewandowski toimii ohjelmoijana ja DJ:nä. Häntä inspiroivat menestyneet yhteisöjen rakentamat sivustot, kuten Slashdot, eBay ja Open Directory Project, ja hän halusi käyttää samaa mallia musiikkidiskografioitten tietokannassa. == Tietojen lisäys == Rekisteröityneet käyttäjät voivat lisätä julkaisuja tai päivittää niiden tietoja lomakkeiden avuilla. Muut käyttäjät antavat ääniä lisäyksille. Sivuston työntekijät eivät korjaa tietoja. == Verkkokauppa == Käyttäjät voivat laittaa sivustolle myyntiin tietokantaan lisättyjä julkaisuja ja ostaa niitä toisilta käyttäjiltä. Käyttäjä voi etsiä sivustolta haluamastaan julkaisusta esimerkiksi tietyn painoksen tai erikoisversion ja nähdä kaikki juuri kyseisestä painoksesta myynnissä olevat kopiot. Ostajien ja myyjien välinen luottamus perustuu käyttäjien toisilleen antamaan palautteeseen samalla tavalla, kuin esimerkiksi eBay:ssa. Discogsissa voi ostaa ja myydä mitä tahansa tietokannasta löytyvää julkaisua lukuun ottamatta piraattipainoksia ja teemoiltaan yksinomaan kansanryhmää vastaan kiihottavia julkaisuja, joiden myyntiin laittaminen on kielletty.Offensive Marketplace Item Guide == Muita musiikkitietokantoja == * All Music Guide * Gracenote * freedb * MusicBrainz * Rate Your Music * VFunk * Pop.nu == Lähteet == == Aiheesta muualla == * Discogs Luokka:Elektroniset tietoteokset Luokka:Julkaisutietokannat
Valtakunta

Valtakunta voi tarkoittaa seuraavia asioita: *valtio *imperiumi, yhden hallitsijan hallitsema alue, etenkin, jos käsittää useita maita *suurempi valtiokokonaisuus suhteessa pienempään. Suomalaisessa kirjallisuudessa erityisesti **Manner-Suomi suhteessa Ahvenanmaahan **historiallisesti Venäjän keisarikunta suhteessa Suomen suuriruhtinaskuntaan **Reich, Pyhä saksalais- roomalainen keisarikunta, Saksan keisarikunta, Weimarin tasavalta tai natsi- Saksa suhteessa yksittäisiin saksalaisiin (osa)valtioihin **muita historiallisia suurvaltoja: Persian valtakunta, Rooman valtakunta **valloittajakuninkaiden perustamia laajoja, mutta usein lyhytikäisiksi jääneitä suurvaltoja, joista käytetään perustajansa nimeä, esimerkiksi Aleksanteri Suuren, Kaarle Suuren ja Tšingis-kaanin valtakunta *Jumalan valtakunta kristillisessä teologiassa *Valtakunta, Sarah J. Maasin fantasiaromaanisarja *Valtakunta, Lars von Trierin ohjaama televisiosarja *Valtakunta, Eero Koivistoisen albumi vuodelta 1968 *Valtakunta, Yö-yhtyeen albumi vuodelta 2007 *Valtakunta, Auroran albumi vuodelta 2017.
Lisa Matthews

Lisa Matthews (s. Lisa Reich 24. syyskuuta 1969 Peoria, Illinois) on yhdysvaltalainen valokuvamalli ja näyttelijä. Matthews oli Playboyn Playmate of the Month huhtikuussa 1990 ja vuoden 1991 Playmate of the Year, jolloin hän yllättäen vei voiton Pamela Andersonilta. Tuolloin hän muun muassa mainitsi lempikirjoikseen romaanit Ja aurinko nousee ja Kultahattu. Samana vuonna hän esiintyi myös Bruce Willisin elokuvassa Hudson Hawk – varkaista parhain. Matthewsilla oli pitkään suhde Hollywood-tuottaja Joel Silverin kanssa, kunnes tämä meni naimisiin Karyn Fieldsin kanssa vuonna 1999. ==Lähteet== * *Matthews Playboy.com:issa Luokka:Yhdysvaltalaiset näyttelijät Luokka:Playboyn Playmatet Luokka:Vuonna 1969 syntyneet Luokka:Elävät henkilöt en:List of Playboy Playmates of 1990#April
Slovakit

Slovakit (, yksikössä Slovák) on slaavilainen kansa, jonka jäsenet puhuvat länsislaavilaisiin kieliin kuuluvaa slovakin kieltä. Suurin osa slovakeista on katolilaisia. Historiallisia slovakkivähemmistöjä asuu muun muassa Tšekissä, Unkarissa ja Serbiassa, lisäksi slovakkisiirtolaisia asuu Kanadassa, Yhdistyneessä kuningaskunnassa ja Yhdysvalloissa. ==Historia== Slovakit polveutuvat Tonavan alueella 500-luvulla asuneista slaavilaisista kansanryhmistä. 700-luvulta lähtien slovakit asuttivat muun muassa Nitran ruhtinaskuntaa. Suur-Määriä on kuvailtu ensimmäiseksi slovakkivaltioksi. Slovakian alue kuului 1000-luvulta lähtien Unkarin kuningaskuntaan. Turkkilaisen valtakauden jälkeen Unkari joutui osaksi Habsburgien hallitsemaa Itävallan keisarikuntaa, vaikka se säilyikin nimellisesti omana kuningaskuntanaan; vuoden 1867 kompromissisopimuksessa Unkarin asema koheni ja alettiin puhua Itävalta-Unkarin kaksoismonarkiasta. Ensimmäisen maailmansodan jälkeen Itävalta-Unkari hajosi ja Slovakiasta tuli osa Tšekkoslovakiaa. Vuonna 1939 Slovakiasta tuli nimellisesti itsenäinen valtio, joka oli tiukasti natsi- Saksan alaisuudessa johtajanaan pappi Jozef Tiso, kunnes toisen maailmansodan jälkeen vuonna 1945 Tšekkoslovakia palautettiin yhtenäiseksi valtioksi. Kylmän sodan aikana Tšekkoslovakia oli Varsovan liiton jäsen Neuvostoliiton vaikutusvallan alaisena. Vuonna 1969 se jaettiin kahdeksi osavaltioksi, Tšekiksi ja Slovakiaksi. Jonkin aikaa Neuvostoliiton romahtamisen jälkeen, vuodenvaihteessa 1992–1993, liittovaltio hajosi rauhanomaisesti ja osavaltiot itsenäistyivät. == Lähteet == == Aiheesta muualla == Luokka:Slovakian etniset ryhmät Luokka:Tšekin etniset ryhmät Luokka:Unkarin etniset ryhmät Luokka:Serbian etniset ryhmät
Monmu

Keisari Monmu (, 683 – 18. heinäkuuta 707) oli Japanin 42. keisarillinen hallitsija vuosina 697–707. Mommu oli keisari Tenmun ja keisarinna Jitōn pojanpoika. Hänen isänsä kruununprinssi Kusakabe kuoli Monmun ollessa kuusivuotias. Monmu nousi valtaan vuonna 697 ja hallitsi vuoteen 707 asti, jolloin hän kuoli sairauden seurauksena. Tämän vuoksi häntä seurasi hallitsijana hänen äitinsä, keisarinna Genmei. Monmulta jäi yksi poika, Obito no miko (prinssi Obito), jonka hän oli saanut Fujiwara no Miyakon, Fujiwara no Fuhiton tyttären, kanssa. Obitosta tuli myöhemmin keisari Shōmu. Luokka:Japanin keisarit Luokka:Vuonna 683 syntyneet Luokka:Vuonna 707 kuolleet